Ula d nek degmi akka ad-ak-d-ttmeslayeγ kan am mmi… (terra-d tinexsas amzun dacu d-smekta iqaṛḥ-itt deg wul) …am mmi wumag mmi n ṣaḥ tura ur a nettmeslay ara…Muhenḍ nni yinu ctaqeγ ad neqqim akka ad nemeslay am tyemmatt akw d mmis…amek akken nettmeslay zik…qqareγ-as tikwal: awi yeqqimen akka nek yides am zik, asmi akken yella d amejṭuḥ…yuγal iγimi d mmi am targit…d axayel… uγaleγ a melmi ṛǧiγ awal ar mmi ur t-id-inni yara ad seqḍeγ. Lukan ad ak-inniγ a mmi ḥebbu, ma tebγiḍ ad tewteḍ deg-i ewwet, tikwal mi d lawan-nni i deg d-ittas, ad ṛuḥeγ ad qqimeγ γef tebburt, ad gganiγ melmi a d-iḍil. ṭammaεγ a d-iḥbes γuṛi…qqaṛeγ-as amer ass-a ad yaεṛeq ad iḥbes…mi d-ibbweḍ ad as-inniγ aslama, ad t-muqleγ s udem am win i tettren …netta ur d-ittmuqul ara ula d amuqel …iteddu laεmeṛ-iw mi a yewwet aqeṛṛu-s di lqaεa ad iwwet ad iεaddi ad ikcem s axxam, nek ttγameγ-d weḥdi γef wemnar am meqbaṛ mensi…am win isendin afus-is yerra-t-d d ilem…nek gguniγ fella-s tabburt, netta ur diyi-gi can…akka, yeffeγ-iyi-d ugani n tebburt seg wasmi d-kkreγ…ddunit-iw ak d again…asmi meẓẓiyeγ, niγ-ak-d telṭac nesna i d-ddiγ d tislit naγ, ur uγaγ ara tanumi deg wexxam-iw alami das-nniγ i Ṛebbi 58